Sõitjate tutvustused: ENKV ja Pitbike
#000001
Sel nädalavahetusel toimus Tsehhis Loketi krossirajal EMX 65 ja EMX 85 klasside euroopa meistrivõistluste finaaletapp. Eelmise aasta euroopa meister Lucas Leok tuli sel aastal samas klassis neljandale kohale. EMX 85 klassis tuli Gregor Kuusk neljateistkümnendaks.
#000003
Eilses avasõidus tehnilise rikke tõttu kümnenda kohaga leppima pidanud Leokil olid tiitlivõiduks lootused sisuliselt kadunud ja tänases teises sõidus sai ta juba pingevabalt sõita. Leok tegi palju parema stardi kui eile ja ta võttis sisse viienda koha. Lucas tegi kiirelt esimestel ringidel mitu möödasõitu ning ta tõusis eilse sõidu võitja Ricardo Baueri (Austria) seljataha teisele kohale. Kaks esimest näitasid rajal sarnast kiirust ja Leokil ei tekkinud võimalust liidrikohale tõusta. Bauer võitis sõidu, Leok tuli teiseks ja Pau Caudet Ruiz (Hispaania) kolmandaks. Meie poistest jõudsid veel kahekümne sekka Aston Allas ja Leslie Puller, kes olid vastavalt neljateistkümnes ja kuueteistkümnes.
#000004
Kokkuvõttes tuli Lucas Leok 33 punktiga neljandale kohale. Euroopa meistriks krooniti 50 punktiga Bauer, teiseks tuli 38 punktiga Caudet Ruiz ja kolmandaks 36 punktiga Jorge Salvador. Ilusa tulemuse tegi ka Puller, kes 14 punktiga 12. koha sai. Allas oli seitsme punktiga kaheksateistkümnes ja Lustus viie punktiga kahekümne esimene, Marten Raud sai 29. koha ja Theo Kolts oli 38.
#000005
EMX 85 klassi teises sõidus oli meie poistest parim Gregor Kuusk. Stardi järel hoidis ta korraks kaheteistkümnendat kohta, kuid ringi lõpuks langes Kuusk seitsmeteistkümnendaks. Sõidu edenedes suutis Kuusk hea sõidurütmi leida ja ta hakkas oma positsiooni parandama. Viimasele ringile läks Gregor juba kaheteistkümnendana. Enne sõidu lõppu suutis Gregor veel ühe möödasõidu teha ning finishis oli ta üheteistkümnendana. Eilses avasõidus kümnenda koha saanud Tristen Mardo oli teises sõidus kahekümnes. Jan Marten Paju sai 32. koha ja suure kukkumise üle elanud Travis Leok 36. koha. Esikoha teenis kodupubliku rõõmuks Vitezlav Marek (Tsehhi), teine oli Gyan Doensen (Holland) ja kolmas Filippo Mantovani (Itaalia).
#000006
Võistluste kokkuvõttes oli meie parim Kuusk, kes 14 punktiga 14. koha sai. Mardo teenis 12 punktiga 16. koha. Paju oli kolmekümne neljas ja Leok kolmekümne kaheksas. Euroopa meistriks tuli 47 punktiga Marek, samade punktidega oli teine Doensen. Kolmandaks tuli 40 punktiga Mantovani.
#000007
Harri Kullas avas MM-sarjas punktiarve
#000009
Tanel Leok lõpetas Saksamaa meistrivõistlused üheksandana
#000013
Adrenalin Arena II etapp 2023Lõppenud
#000021
Äksi Jäärada III etapp 2023Lõppenud
#000022